《閒书二首》
元代·方回

草木归根白露零，寒蛬欲蛰动酸吟。
每惊世事如翻手，难保人生不负心。
旷野嗟嗟三献玉，权门诩诩四知金。
旧来梁上称君子，犹自潜形伺夜深。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。